দ্য শশাঙ্ক রিডেম্পশন
দ্য শশাঙ্ক রিডেম্পশন ১৯৯৪ সালের মার্কিন মহাকাব্যিক নাট্য চলচ্চিত্র। ফ্র্যাংক ড্যারাবন্ট পরিচালিত এই চলচ্চিত্রে অভিনয় করেছেন টিম রবিন্স, মরগান ফ্রিম্যান, বব গান্টন, উইলিয়াম সেডলার, ক্ল্যান্সি ব্রাউন, গিল বেলোস, জেমস হুইটমোর প্রমুখ। মিলিয়ন ভোটের (১০-এর মধ্যে ৯.৩) উপর ভিত্তি করে আইএমডিবি’র ‘‘টপ ২৫০’’’ চলচ্চিত্রের মধ্য এটি #১ নম্বরে রয়েছে এবং সর্বকালের সেরা চলচ্চিত্র হিসেবে বিবেচিত।
দ্য ট্রাম্প (চলচ্চিত্র)
দ্য ট্রাম্প (ইংরেজি ভাষায়: The Tramp) হল ১৯১৫ সালে মুক্তিপ্রাপ্ত মার্কিন নির্বাক প্রণয়ধর্মী হাস্যরসাত্মক চলচ্চিত্র। এটি রচনা ও পরিচালনা করেছেন চার্লি চ্যাপলিন। এসানে স্টুডিওজ থেকে এটি চ্যাপলিনের ষষ্ঠ চলচ্চিত্র। এটি এসানের নাইলস, ক্যালিফোর্নিয়া স্টুডিও থেকে নির্মিত পঞ্চম ও শেষ চলচ্চিত্র। চ্যাপলিন "দ্য ট্রাম্প" চলচ্চিত্রের পূর্বেও দ্য ট্রাম্প চরিত্রে অভিনয় করেলেও এই চলচ্চিত্রটিই এই চরিত্রের ভিত রচনা করে দেয়, যা আজও জনপ্রিয়। এই চলচ্চিত্রে চ্যাপলিন প্রথমবারের মত তার স্ল্যাপস্টিক ঘরানা থেকে বেড়িয়ে আসেন, এবং দুঃখভারাক্রান্ত পরিণতি দিয়ে দেখাতে চান দ্য ট্রাম্প শুধু তার নিজের জন্যই নয় অন্যের জন্য ভাবেন। এতে চাষীর মেয়ে চরিত্রে অভিনয় করেন এডনা পারভায়েন্স এবং চাষী চরিত্রে অভিনয় করেন এর্নেস্ট ফান পেল্ট। স্টুডিওর বাইরের দৃশ্যসমূহ নাইলসের নিকটবর্তী একটি স্থানে ধারণ করা হয়।